Hugh Jackman

Hugh Michael Jackman (s. 12. lokakuuta 1968 Sydney, Uusi Etelä-Wales) on australialainen näyttelijä, joka tunnetaan muun muassa roolistaan Wolverine- supersankarina X-Men-elokuvasarjassa. Hän näytteli Jean Valjeania vuoden 2012 musikaalielokuvassa Les Misérables, josta hän sai Golden Globen ja ensimmäisen Oscar-ehdokkuutensa. Jackman tunnetaan myös teatterimusikaalista The Boy from Oz, josta hänet palkittiin Tony-palkinnolla. == Elämäkerta == Hugh Jackman syntyi Sydneyn kaupungissa Australiassa englantilaisten vanhempiensa perheen viidenneksi ja nuorimmaksi lapseksi. Jackmanilla on myös häntä nuorempi sisarpuoli. Hänen äitinsä palasi takaisin Englantiin Jackmanin ollessa kahdeksanvuotias ja hän jäi kirjanpitäjänä toimineen isänsä Chrisin luokse. Jackman tapasi australialaisen Corelli-televisiosarjan kuvauksissa vuonna 1995 Deborra-Lee Furnessin, ja he menivät naimiisiin seuraavana vuonna. Heillä on kaksi adoptoitua lasta. Pariskunta erosi syksyllä 2023. === Ura === Jackman on näytellyt australialaisissa elokuvissa Erskineville Kings (1998) ja Paperback Hero (1999). Elokuvia ei ole julkaistu Suomessa. Hänen ensimmäinen elokuvansa Yhdysvalloissa ja Hollywoodissa on X-Men (2000), joka oli samalla myös Jackmanin läpimurto. Alun perin Wolverinen rooliin oli suunniteltu muusikko Glenn Danzigia. Vuosina 2000–2024 Jackman on esittänyt Wolverinen hahmoa kymmenessä eri elokuvassa, joista kahdeksassa pääosassa ja kahdessa pienessä cameo-roolissa. X-Men-elokuvien lisäksi Jackman on näytellyt myös muun muassa hakkerielokuvassa Salasana: Swordfish (2001), romanttisissa komedioissa Teoria miehistä (2001) ja Kate & Leopold (2001) sekä hirviöiden metsästäjänä Van Helsingissä (2004). Vuonna 2006 sai ensi-iltansa kuusi Jackmanin elokuvaa: X-Men: Viimeinen kohtaaminen, Scoop, The Fountain, The Prestige sekä animaatiot Virran viemää ja Happy Feet. Hugh Jackman on myös tunnettu teatterityöstään. Aloittaessaan uraansa vierailemalla televisiosarjoissa, kuten Law of the Land, Blue Heelers ja Lumisen virran mies, hän esiintyi musikaaleissa Kaunotar ja Hirviö (1995), ilkeänä Gastonina; Sunset Boulevard (1996) ja Oklahoma! jossa hän esitti Curlya. Laulu- ja tanssitaitonsa hän näytti Yhdysvalloille musikaalissa Carousel (2002), mutta viimeistään Broadwayllä esitetyssä The Boy from Ozissa (2003), josta hän sai Tony- palkinnon parhaana musikaalinäyttelijänä. The Boy from Ozissa Jackman näyttelee kuuluisaa australialaista viihdetaiteilijaa, laulaja ja laulunkirjoittaja Peter Allenia. Jackman on juontanut Tony-palkintogaalan peräti kolmesti peräkkäin, vuosina 2003, 2004 ja 2005, joista vuoden 2004 juonnolla hän voitti Emmyn. Vuonna 2009 hän juonsi Oscar-gaalan. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1999 Paperback Hero Paperback Hero Jack Willis 1999 Erskineville Kings Erskineville Kings Wace 1999 Oklahoma! Oklahoma! Curly 2000 X-Men X-Men Logan / Wolverine 2001 Teoria miehistä Someone Like You Eddie 2001 Salasana: Swordfish Swordfish Stanley Jobson 2001 Kate & Leopold Kate & Leopold Leopold 2003 X-Men 2 X2 Logan / Wolverine 2004 Van Helsing Van Helsing Gabriel Van Helsing 2005 Stories of Lost Souls Stories of Lost Souls Roger 2006 Scoop Scoop Peter Lyman 2006 The Fountain The Fountain Tomas / Tommy / Tom Creo 2006 The Prestige The Prestige Robert Angier 2006 Virran viemää Flushed Away Roddy (äänirooli) 2006 Happy Feet Happy Feet Memphis (äänirooli) 2006 X-Men: Viimeinen kohtaaminen X-Men: The Last Stand Logan / Wolverine 2008 Petollinen suhde Deception Wyatt Bose 2008 Uncle Jonny Uncle Jonny Russell 2008 Australia Australia The Drover 2008 The Burning Season The Burning Season kertoja 2009 X-Men Origins: Wolverine X-Men Origins: Wolverine James ”Logan” Howlett / Wolverine 2011 X-Men: First Class X-Men: First Class James ”Logan” Howlett / Wolverine (cameo) 2011 Snow Flower and the Secret Fan Snow Flower and the Secret Fan Arthur 2011 Real Steel Real Steel Charlie Kenton 2012 Butter Butter Boyd Bolton 2012 Viisi legendaa Rise of the Guardians Pääsiäispupu (äänirooli) 2012 Les Misérables Les Misérables Jean Valjean 2013 Movie 43 Movie 43 Davis 2013 Wolverine Wolverine James ”Logan” Howlett / Wolverine 2013 Vangitut Prisoners Keller Dover 2014 X-Men: Days of Future Past X-Men: Days of Future Past James ”Logan” Howlett / Wolverine 2014 Night at the Museum – Haudan salaisuus Night at the Museum: Secret of the Tomb cameo 2015 Chappie Chappie Vincent 2015 Pan Pan Mustaparta 2016 Eddie the Eagle Eddie the Eagle Bronson Peary 2016 X-Men: Apocalypse X-Men: Apocalypse James ”Logan” Howlett / Wolverine (cameo) 2017 Logan Logan James ”Logan” Howlett / Wolverine The Greatest Showman The Greatest Showman P. T. Barnum 2018 The Front Runner The Front Runner Gary Hart 2019 Huippujengi Himalajalla Missing Link Sir Lionel Frost (äänirooli) 2019 Bad Education Bad Education Frank Tassone 2021 Reminiscence Reminiscence Nicolas ”Nick” Bannister 2022 The Son The Son Peter Miller 2024 Deadpool & Wolverine Deadpool & Wolverine James ”Logan” Howlett / Wolverine Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1994 Law of the Land Charles ”Chicka” McCray ”Win, Lose and Draw” 1995 Correlli Kevin Jones 10 jaksoa 1995 Blue Heelers Brady Jackson ”Just Desserts” 1996 Lumisen virran mies Duncan Jones 5 jaksoa 1998 Halifax f.p. Eric Ringer ”Afraid of the Dark” 2007 Viva Laughlin Nicky Fontana ”Pilot” == Lähteet == == Aiheesta muualla == * * Luokka:Australialaiset näyttelijät Luokka:Videopelien ääninäyttelijät Luokka:Primetime Emmy -palkinnon saajat Luokka:Tony-palkinnon saajat Luokka:Golden Globe -palkinnon saajat Luokka:Vuonna 1968 syntyneet Luokka:Elävät henkilöt Luokka:Seulonnan keskeiset artikkelit